Bookede 3 uger i forvejen en flytterengøring personligt hos den ledende kontoransvarlige, Jonas Bendix, som sørgede for at booke mig ind i deres system. Kl. 8.00 på rengøringsdagen er der ingen rengøringsmand og jeg venter i en halv time, inden jeg forsøger at ringe til Kundeservice, blot for at konstatere jeg får telefonsvareren. Efter én time, og stadig ingen rengøringsmand, bliver jeg ringet op af indehaver Mickey, der er total rundforvirret og ikke kan forstå der er booket rengøring, for virksomheden holder ferielukket. Han lyder til at være oprigtigt ked af situationen, men det hjælper ingenting når man skal overlevere en lejlighed dagen efter, og de ikke kan stille med rengøringsfolk pga sommerferie. Jeg anbefaler bestemt ikke en virksomhed, der har så lidt styr på deres administration og skal aldrig have noget med MEM at gøre igen.